Hallituspuolueiden linjaama 55 vuotta täyttäneiden pitkään työttömänä olleiden 70 prosentin palkkatuki on tarkoitus sisällyttää palkkatukiuudistusta koskevaan hallituksen esitykseen. Esitysluonnos on lausuntokierroksella 1.4.-27.5.2022. Hallituksen esitys palkkatuen uudistamisesta on tarkoitus antaa eduskunnalle syksyllä 2022. Tavoitteena on, että palkkatukea koskevat säännökset tulisivat voimaan 1.1.2023.
Hallituspuolueiden päättämään toimenpidekokonaisuuteen sisältyy erikseen valmisteltavat kokonaisuudet
•    työtulovähennyksen enimmäismäärän korottamisesta yli 60-vuotiaille
•    työssä jatkamisen edistämisestä, jonka tavoitteena on korostaa iän ja ikääntymisen sekä työn kuormituksen merkityksen huomioon ottamista
•    eräiden kuntoutuskomitean ehdotusten toteuttamisesta.